CELEX: E2015P0023
Language: bg
Date: 2015-08-17 00:00:00
Title: Дело, заведено на 17 август 2015 г. от Надзорния орган на ЕАСТ срещу Княжество Лихтенщайн (Дело E-23/15)

10.12.2015   
            
            
               BG
            
            
               Официален вестник на Европейския съюз
            
            
               C 410/8
            
         Дело, заведено на 17 август 2015 г. от Надзорния орган на ЕАСТ срещу Княжество Лихтенщайн
   (Дело E-23/15)
   (2015/C 410/07)
   На 17 август 2015 г. в Съда на ЕАСТ беше заведено дело срещу Княжество Лихтенщайн от Надзорния орган на ЕАСТ, представляван от Markus Schneider, Clémence Perrin и Marlene Lie Hakkebo в качеството им на представители на Надзорния орган на ЕАСТ, с адрес: 35 Rue Belliard, 1040 Brussels, Belgium.
   Надзорният орган на ЕАСТ иска от Съда на ЕАСТ:
   
               1.
            
            
               Да постанови, че като не е приело в предвидения срок мерките, необходими за транспонирането на членове 15 и 16 от акта, посочен в точка 15щн от глава XIII от приложение II към Споразумението за Европейското икономическо пространство (Директива 2010/53/ЕС на Европейския парламент и на Съвета от 7 юли 2010 г. относно стандартите за качество и безопасност на човешките органи, предназначени за трансплантация, поправена), адаптиран към Споразумението с Протокол 1 към него, Княжество Лихтенщайн не е изпълнило своите задължения съгласно член 31 от този акт и съгласно член 7 от Споразумението за ЕИП.
            
         
               2.
            
            
               Да нареди на Княжество Лихтенщайн да заплати съдебните разноски.
            
         
      Правен и фактически контекст и правни аргументи, приведени в подкрепа на иска:
   
   
               —
            
            
               Искът се отнася до неспазването от страна на Княжество Лихтенщайн в срок до 11 април 2015 г. на мотивираното становище, издадено от Надзорния орган на ЕАСТ на 11 февруари 2015 г., отнасящо се до невъвеждането в неговия национален правен ред на Директива 2010/53/ЕС на Европейския парламент и на Съвета от 7 юли 2010 г. относно стандартите за качество и безопасност на човешките органи, предназначени за трансплантация, поправена (наричана по-долу „актът“), посочена в точка 15щн от глава XIII от приложение II към Споразумението за Европейското икономическо пространство и адаптирана към Споразумението с Протокол 1 към него.
            
         
               —
            
            
               Надзорният орган на ЕАСТ твърди, че като не е приело в предвидения срок мерките, необходими за транспонирането на членове 15 и 16 от акта, Княжество Лихтенщайн не е изпълнило задълженията си съгласно член 31 от акта и член 7 от Споразумението за ЕИП.